model y 用咩電池技術？
目前 model y 仍然係採用 2170 電池。據說之後於美國德州工廠落成後會開始生產配備 4680電池既 model y。上海製既 model y 有別於加州生產既 model y，最平價既 standard range 採用寧德時代既 lfp 電池，long range 則用 lg 生產既 ncm 電池，performance 則採用 panasonic 生產既 ncm 電池。雖然 long range 及 performance 均選用外國品牌，但電池同樣係 made in china。至於寧德時代既 lfp 電池因為能量密度較 ncm 電池低，因此同級車款會比美國製重（因為要擺多啲電池）。
呢幾組數字其實係代表電池既尺寸。18650 即係電池直徑 18mm、高 65mm；2170 則代表電池直徑 21mm、高 70mm，如此類推。點解有啲有五位數字，有啲又得四位？其實傳統電池都係用五位數字代表其尺寸，但 tesla 認為四位已經足夠，所以就廢咗最後一個位。因此，如果你見到有人講 21700，其實同 2170 係完全一樣，只係標示方式有少少唔同。